

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 25.augustā Nr.**432**  (prot.Nr.**18**, **14**.§)

**Par Valsts sociālās aprūpes centra „Latgale” filiāli „Kalkūni”**

Pamatojoties uz likuma „Par pašvaldībām” 21.panta pirmās daļas 27.punktu,

ņemot vērā, ka Valsts sociālās aprūpes centra „Latgale” filiāle „Kalkūni” (turpmāk – VSAC filiāle „Kalkūni”) nodrošina diennakts aprūpi, dzīvesvietu, sociālo rehabilitāciju, kā arī veicina bērna un ģimenes atkalapvienošanos vai jaunas ģimenes iegūšanu,

ņemot vērā, ka VSAC filiālē „Kalkūni” uzturas klienti no Daugavpils pilsētas un Daugavpils novada,

ņemot vērā, ka VSAC filiālē „Kalkūni” strādā Daugavpils pilsētas iedzīvotāji un šie darbinieki ir speciāli apmācīti profesionāļi darbam ar bērniem, kuriem nepieciešama īpaša aprūpe,

ņemot vērā Daugavpils pilsētas domes Sociālo jautājumu komitejas 2016.gada 18.augusta sēdes protokolu Nr.12, atklāti balsojot: PAR – 11 (V.Bojarūns, A.Broks, J.Dukšinskis, A.Gržibovskis, R.Joksts, J.Lāčplēsis, N.Petrova, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Lūgt Labklājības ministriju atcelt 2016.gada 12.maija rīkojumu Nr.42 “Par Valsts sociālās aprūpes centra "Latgale" filiāles "Kalkūni" darbības izbeigšanu”.

2. Aicināt Labklājības ministriju saglabāt VSAC filiāli „Kalkūni”, pilnveidojot un paplašinot sniegto pakalpojumu klāstu, nosakot, ka filiāles pakalpojumu saņēmēji ir bērni un jaunieši līdz 25 gadiem (izņēmuma gadījumos līdz 34 gadiem) ar garīgās attīstības traucējumiem un/vai smagiem funkcionāliem traucējumiem.

3. Lūgt Latgales plānošanas reģionu izskatīt jautājumu par inovatīvu pakalpojumu ieviešanu un pieejamību Latgales reģiona iedzīvotājiem uz VSAC filiāles „Kalkūni” bāzes, piesaistot Eiropas Savienības un pašvaldību resursus.

Domes priekšsēdētājs *(personiskais paraksts)* J.Lāčplēsis